JMT ธุรกิจขาขึ้นจากโอกาสประมูลหนี้ NPL สูง หนุนกำไรปีนี้โตเด่นแตะ 1.48 พันลบ.
JMT ธุรกิจเป็นขาขึ้นมีโอกาสประมูลหนี้ NPL สูง หนุนกำไรปีนี้โตเด่นแตะ 1.48 พันลบ. โบรกฯอัพเป้า 56 บาท
JMT ธุรกิจเป็นขาขึ้นมีโอกาสประมูลหนี้ NPL สูง หนุนกำไรปีนี้โตเด่นแตะ 1.48 พันลบ. โบรกฯอัพเป้า 56 บาท
6 ก.ย. 2564

บล.โนมูระ พัฒนสิน ระบุในบทวิเคราะห์วันนี้ (1ก.ย.2564)  บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT (TP22F 56*): S 45.0/44.25 R 47.5/48.0 (Stop Loss: 43) ภาพอุตสาหกรรมยังเป็นบวกจากโอกาสประมูลหนี้ NPL สูง โดยกำหนดวงเงินซื้อหนี้ NPL ปี 2564 สูง 6 พันล้านบาท รวมถึงผลการตัดต้นทุนหมดในหนี้ก้อนใหญ่อีก 1 หมื่นล้านบาท ช่วงครึ่งปีหลัง 2564 หนุนกำไรครึ่งหลังเติบโต เทียบช่วงเดียวกันของปีก่อนและกำไรทั้งปี 2564 โต 38% ที่ 1,447 ล้านบาท
ขณะที่แผนปี 2565-2566 ยิ่งรุกหนัก หลังกลุ่ม BTS เข้ามา และได้เงินสนับสนุนผ่านการเพิ่มทุนอีก 1 หมื่นล้านบาท เบื้องต้นตั้งเป้าวงเงินซื้อหนี้เพิ่ม 3 เท่าตัวใน 3 ปี (22-23F 1.5, 2 หมื่นล้านบาท ตามลำดับ) เป็น Upside ต่อประมาณการ และกำไร 2565 คาดจะกลบผลของ EPS Dilution 18% จากการเพิ่มทุนได้หมด
แนะนำ “ซื้อ” รับภาพผลประกอบการยังเป็นขาขึ้น โดยมี PER21 ที่ 31 เท่า นักวิเคราะห์ปรับ TP ขึ้นเป็น 56 บาท (จาก 51 บาท) สะท้อนเม็ดเงินลงทุนที่เพิ่มขึ้น + การเข้ามาของกลุ่ม BTS เป็นจุดเปลี่ยนเชิงบวก ช่วยหนุนโอกาสธุรกิจและ EcoSystem เครือ JMART ยิ่งแข็งแกร่งขึ้น และระยะสั้นคาดเงินที่ได้จากการเพิ่มทุน RO (เสร็จสิ้นปลายปี) 1 หมื่นล้านบาท ต่อยอดสู่เป้าของบริษัทเพิ่มวงเงินซื้อหนี้ 3 เท่าตัวใน 3 ปีหน้า เป็น Upside จากตลาด